stanford-oval/wikipedia huggingface dataset:
พงศ์ทิวัตถ์ ตั้งวันเจริญ
ประวัติ > การทำงานในวงการบันเทิง

บลูเริ่มต้นมีผลงานในวงการบันเทิงตั้งแต่ศึกษาอยู่ในระดับชั้น ม. 4 ด้วยฐานะเน็ตไอดอลในคอลัมน์ออนไลน์บนเว็บไซต์ Dek-D ทำให้เริ่มมีแฟนคลับติดตาม ต่อมาบลูได้ไปแคสติ้งและได้เซ็นสัญญากับ เวฟ ทีวี และได้ร่วมแสดงละครในปี พ.ศ. 2559 โดยเขาได้เป็นนักแสดงรับเชิญในละครเรื่อง รหัสปริศนา ต่อมาบลูได้รับโอกาสเป็นนักแสดงรับเชิญในละครเรื่อง ขมิ้นกับปูน และเป็นที่สนใจมากขึ้นจากบทบาท "ป็อก" ในละครเรื่อง กรงกรรม
ผลงาน > ละครโทรทัศน์​ซีรีส์

| ปี | เรื่อง | บทบาท | ออกอากาศ |
| --- | --- | --- | --- |
| 2559 | ​รหัสปริศนา​ | (รับเชิญ)​ | ช่อง 7HD​ |
| 2559 | ​ขมิ้นกับปูน​ | แทนพงศ์ (วัยรุ่น) | ช่อง 7HD​ |
| 2559 | ​ปาฏิหาริย์ ตอน จดหมายจากอดีต​ | ธัน (วัยเด็ก) | PPTV HD 36 |
| 2561 | ​ดวงใจในไฟหนาว​ | ปิง (รับเชิญ) | ช่อง 3 HD |
| 2561 | ​เกมเสน่หา​ | จีน | ช่อง 3 HD |
| 2562 | ​วัยแสบสาแหรกขาด โครงการ 2​ | สิงห์ | ช่อง 3 HD |
| 2562 | ​กรงกรรม​ | ป๊อก (วัยรุ่น) | ช่อง 3 HD |
| 2562 | ​วิน 21 เด็ดใจเธอ​ | เเป็บ | LINETV |
| 2565 | ​จังหวะหัวใจนายสะอาด​ | น่านน้ำ | PPTV HD 36 |
| 2566 | ​วงศาคณาญาติ​ | อารัณย์ ไชยชาญพันธ์ (รัณย์) | Amarin TV |
| 2567 | ​เด็กฝึกหน้าใส เติมหัวใจนายหญิง​ | เรย์ | WeTV |
| 2567 | ​เกมชนคนโสด Ready, Set, Love (2024)​ | ซัน | Netflix |
ผลงาน > ภาพยนตร์

| ปี | เรื่อง | บทบาท | ค่ายผู้ผลิต |
| --- | --- | --- | --- |
| 2562 | ​มิสเตอร์ดื้อ กันท่าเหรียญทอง​ | เกมส์ | M Pictures และ Workpoint |
| 2562 | ​แฮปปี้นิวยูแสบสนั่นยันหว่าง​ | ตี๋ | M Pictures และ Workpoint |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2564 | จะไม่กลับมาใช่ไหม | DoubleBam |
| 2564 | ทำไมไม่ใช้เวลา (มาใช้ฉันทำไม) | NINEW |
| 2566 | DEJAYOU | PiXXiE |
| 2566 | พักอิงซบ | ป๊อบ ปองกูล |
| 2566 | น้ำตาลตก (Sugar Drop) | ใหม่ ดาวิกา |
ผลงาน > พีธีกร

2565 Food Truck Battle SS 2
2566 ร่วมประกาศรางวัล K-Global Heart Dream Awards 2023
2567 Ikonyx Concert
ผลงาน > โฆษณา

ปี 2566 - ดีคอลเจน
ปี 2566 - BengBeng
ปี 2567 -​ Swarovski​ (Friend of Swarovski)
ปี​ 2568 - SEKKISEI Lotion (Band Ambassador)
รางวัล

| ปี | รางวัล | สาขา | ผล | ผลงาน |
| --- | --- | --- | --- | --- |
| 2567​ | 2024 Thailand Headlines Person of the Year Awards | วัฒนธรรม และบันเทิง | ได้​รับรางวัล​​ | -​ |
อะมีเลีย แอร์ฮาร์ต

| อะมีเลีย แอร์ฮาร์ต |
| --- | --- |
Amelia Earhart

เกิด: อะมีเลีย แมรี แอร์ฮาร์ต 24 กรกฎาคม ค.ศ. 1897(1897-07-24) อัตชิสัน รัฐแคนซัส สหรัฐ
สาบสูญ: 2 กรกฎาคม 1937 (อายุ 39) มหาสมุทรแปซิฟิก
สถานะ: เสียชีวิตโดยผลของกฎหมาย 5 มกราคม ค.ศ. 1939(1939-01-05) (41 ปี)
สัญชาติ: สหรัฐ
อาชีพ:  นักบิน  นักเขียน 
มีชื่อเสียงจาก: สตรีคนแรกที่ขึ้นบินข้ามมหาสมุทรแอตแลนติก
คู่สมรส: จอร์จ พัทนัม (สมรส 1931)
บิดามารดา: เอดวิน แอร์ฮาร์ต (บิดา) เอมี แอร์ฮาร์ต (มารดา)
รางวัล: หอเกียรติยศการบินแห่งชาติ หอเกียรติยศของสตรีแห่งชาติ
ลายมือชื่อ

อะมีเลีย แมรี แอร์ฮาร์ต (อังกฤษ: Amelia Mary Earhart; 24 กรกฎาคม พ.ศ. 2440 — หายสาบสูญ 2 กรกฎาคม พ.ศ. 2480; ทางการประกาศว่าเสียชีวิต 5 มกราคม พ.ศ. 2482) นักบินชาวอเมริกันและนักเขียน เธอเป็นนักบินหญิงคนแรกที่บินเดี่ยวข้ามมหาสมุทรแอตแลนติก และสร้างสถิติมากมาย เป็นหนึ่งในนักบินกลุ่มแรก ที่ส่งเสริมการบินพาณิชย์ เขียนหนังสือเกี่ยวกับประสบการณ์การบินของเธอ และมีบทบาทสำคัญในการก่อตั้ง The Ninety-Nines องค์กรสำหรับนักบินหญิง
พ.ศ. 2478 ได้บินเดี่ยวข้ามมหาสมุทรแปซิฟิกจากฮาวายสู่แคลิฟอร์เนีย อีกสองปีต่อมาอะมีเลียได้พยายามทำสถิติในการบินรอบโลก แต่ได้หายสาบสูญไปอย่างลึกลับ เหนือน่านน้ำมหาสมุทรแปซิฟิก ในระหว่างทำการบินรอบโลกเมื่อปี พ.ศ. 2480
ชีวิตเมื่อเยาว์วัย

อะมีเลีย แอร์ฮาร์ต เกิดที่เมืองแอตชิสัน รัฐแคนซัส ที่บ้านของอัลเฟรด โอตีสผู้เป็นปู่ ซึ่งเป็นผู้พิพากษาของรัฐบาลกลางและเป็นผู้ได้รับการนับหน้าถือตาในเมืองนี้ ปู่ของอะมีเลียไม่พอใจในตัวบุตรชายชื่อเอดวินซึ่งเป็นบิดาของเธอ กล่าวกันว่าการไม่ลงรอยกันแทบทุกเรื่อง เป็นสาเหตุหนึ่งที่ทำให้ครอบครัวของอะมีเลียแตกแยก และน่าจะมีผลต่อจิตใจในวัยเยาว์จนทำให้เธอกลายเป็น "ทอมบอย" เล่นซนอย่างเด็กผู้ชายและหันมาสนใจในการบินเมื่อเติบโตขึ้น
เมื่ออายุ 10 ขวบอะมีเลียได้เห็นเครื่องบินเป็นครั้งแรกที่รัฐไอโอวา แต่ก็ไม่สนใจเท่าใด ในปี พ.ศ. 2457 บิดาซึ่งได้งานดีเป็นผู้บริหารการรถไฟซึ่งทำให้ฐานะทางการเงินของครอบครัวดีขึ้นถูกให้ออกจากงาน เอมีผู้มารดาจึงพาอะมีเลียฝากเข้าเรียนชั้นมัธยมปีสุดท้ายที่ชิคาโกและเรียนจบในปีต่อมา ในปี พ.ศ. 2461 เธอฝึกงานเป็นผู้ช่วยพยาบาลที่เมืองโทรอนโต แคนาดาที่ซึ่งพี่สาวอาศัยอยู่ แต่ปีต่อมาอะมีเลียก็เข้าเรียนเตรียมแพทย์ในมหาวิทยาลัยโคลัมเบียและก็เลิกเรียนกลางคันเพื่อติดตามบิดาและมารดาไปอยู่ที่แคลิฟอร์เนีย และที่เมืองลองบีชนั่นเองที่อะมีเลียและบิดาได้ไปชมการบินผาดโผนและขึ้นบินในวันรุ่งขึ้นเป็นเวลา 10 นาที
อะมีเลีย แอร์ฮาร์ต เริ่มเรียนการบินครั้งแรกสนามบิน "คินเนอร์" เมืองลองบีชโดยครูการบินชื่อแอนิตา สนูก นักบินสตรีรุ่นบุกเบิก และหกเดือนต่อมาเธอก็ซื้อเครื่องบินปีกสองชั้นยี่ห้อ ""คิสเซลแอร์สเตอร์" ชั้นสีเหลืองเมื่อ วันที่ 22 ตุลาคม 2465 และตั้งชื่อว่า "แคนารี" หรือนกขมิ้นและทำการบินสูงได้ถึงระดับ 14,000 ฟุต (4.2 กิโลเมตร)ทำลายสถิติโลกสำหรับนักบินสตรี ในวันที่ 5 พฤษภาคม พ.ศ. 2466 อะมีเลีย แอร์ฮาร์ตก็ได้รับใบอนุญาตการบินนานาชาติ
ชีวิตการบินและการแต่งงาน

รายได้ในการบินสูงไม่มาก อะมีเลีย แอร์ฮาร์ต จึงได้ขาย "คะแนรี" แล้วซื้อรถยนต์เก๋งยี่ห้อ "คิสเซลโรดสเตอร์" ใหม่สีเหลืองแล้วขับพามารดาซึ่งเพิ่งหย่ากับบิดาไปอยู่ที่เมืองบอสตันเพราะได้งานทำที่นั่น เธอสมัครเป็นสมาชิกสมาคมการบินแห่งชาติสาขาบอสตัน อะมีเลียได้ลงทุนสร้างสนามบินเล็ก และเป็นตัวแทนขายเครื่องบินคิสเซลไปด้วย ในขณะเดียวกันก็เขียนบทความเกี่ยวกับการบินลงในหนังสือพิมพ์ท้องถิ่น จนมีชื่อเสียงเป็นที่รู้จักในท้องถิ่น อะมีเลียได้รับการยกย่องจากหนังสือพิมพ์ว่า เป็นนักบินสตรีที่ดีที่สุดในสหรัฐ แต่ก็มีผู้ไม่เห็นด้วยโดยเฉพาะนักบินที่มีประสบการสูง
หลังจากชาลส์ ลินด์เบิร์ก บินเดี่ยวข้ามมหาสมุทรแอตแลนติกเป็นผลสำเร็จในปี พ.ศ. 2470 ได้มีสุภาพสตรีอเมริกันผู้มั่งคั่งคนหนึ่งชื่อ "แอมี เกสต์" ที่อาศัยอยู่ในประเทศอังกฤษประกาศว่า จะทำสถิติเป็นสตรีคนแรกที่จะบินหรือโดยสารเครื่องบินข้ามมหาสมุทรแอตแลนติก แต่เมื่อไตร่ตรองแล้วเห็นว่า มีอันตรายมากจึงเปลี่ยนใจประกาศตนเป็นผู้อุปถัมภ์โครงการแทน
อะมีเลีย แอร์ฮาร์ตได้รับการทาบทามให้เป็นผู้โดยสารบินรวมกับนักบินชายชื่อ วิลเมอร์ ชุลท์และผู้ช่วยนักบิน-ต้นหนชื่อหลุยส์ กอร์ดอน ทั้งสามคนได้บินออกจากชายฝั่งนิวฟาวด์แลนด์ด้วยเครื่องบิน ฟอกเกอร์ เอฟ 7 ไปถึงสนามบินเบอร์รีพอร์ทในประเทศอังกฤษเมื่อวันที่ 17 มิถุนายน พ.ศ. 2471 โดยใช้เวลาบิน 21 ชั่วโมง ในระหว่างบินอะมีเลียได้มีโอกาสขับและทำบันทึกปูมการบินซึ่งส่วนหนึ่งเขียนว่า "ใครก็แล้วแต่ที่พบซากเครื่องบินนี้ ได้โปรดทราบด้วยว่าเป็นเพราะฉันบินหลงในพายุไปหนึ่งชั่วโมง" ทั้งสามคนกลับมารับการต้อนรับอย่างยิ่งใหญ่ ด้วยขบวนพาเหรดโปรยกระดาษเทปตามถนนในนครนิวยอร์ก ได้เข้าพบประธานาธิบดี "แคลวิน คูลิดจ์" ที่ทำเนียบขาว และโดยที่เธอมีรูปร่างละม้ายชาร์ล ลินเบิร์ก จึงได้รับสมญาว่า "เลดี ลินดี"
หนึ่งในทีมสนับสนุนโครงการมีบุรุษผู้มีชื่อเสียงและเป็นเจ้าของสำนักพิมพ์คือ "จอร์จ พัทนัม" ซึ่งได้ทำทุกอย่างให้อะมีเลียเป็นที่รู้จักมากขึ้น รวมทั้งการตีพิมพ์หนังสือเกี่ยวกับการบินที่อะมีเลียเป็นผู้เขียนและการเป็น "พรีเซนเตอร์"ให้แก่สินค้ามากมายหลายชนิด ทำให้ทั้งสองสนิทสนมและตกลงแต่งงานกันเมื่อวันที่ 7 กุมภาพันธ์ พ.ศ. 2474 แต่อย่างไรก็ดี อะมีเลียถือว่าการแต่งงานคือการเป็นหุ้นส่วนกัน และได้เขียนจดหมายบอกให้พัทนัมได้ทราบว่า เธอจะให้เขามีอิสระไม่จำเป็นต้องมีใจซื่อตรงต่อเธอ และเธอก็จะถืออย่างเดียวกัน และในปีที่เธอแต่งงาน อะมีเลียได้ทำลายสถิติบินสูงของนักบินหญิงด้วยความสูง 5.613 กิโลเมตร
และแล้วเมื่อวันที่ 20 พฤษภาคม พ.ศ. 2475 อะมีเลียได้บินเดี่ยวทับเส้นทางที่ลินเบิร์กได้ทำการบินเที่ยวประวัติศาสตร์ด้วยเครื่องบิน "ลอกฮีด เวกา" เครื่องยนต์เดียว แต่เนื่องจากพายุ สภาพน้ำแข็งและเครื่องยนต์ทำให้เธอจำต้องร่อนลงจอดบนทุ่งหญ้าใกล้เมืองลอนดอนเดอร์รี ไอร์แลนด์เหนือแทน แต่ก็นับเป็นการบินข้ามมหาสมุทรแอตแลนติก
ความสำเร็จทำให้อะมีเลียได้รับกางเขนกล้าหาญ (Distinguished Flying Cross) จากรัฐสภาอเมริกัน ได้เหรียญเกียรติยศจากรัฐบาลฝรั่งเศส ได้เหรียญทองของสมาคมภูมิศาสตร์แห่งชาติจากประธานาธิบดีเฮอร์เบิร์ต ฮูเวอร์
วันที่ 11 มกราคมอะมีเลีย เป็นคนแรกที่บินข้ามมหาสมุทรแปซิฟิกจากฮาวายมาแคลิฟอร์เนีย บินเดี่ยวจากลอสแอนเจลิสถึงเม็กซิโกซิตีและบินกลับมาลงที่นิวเจอร์ซี อะมีเลียเป็นครองสถิติการบินต่างๆ เป็นจำนวนมาก และในปี พ.ศ. 2478 เธอได้เข้าร่วมงานสอนที่มหาวิทยาลัยเพอร์ดิวเป็นอาจารย์ที่ปรึกษาด้านเส้นทางการประกอบอาชีพแก่นักศึกษาหญิงเมื่อจบการศึกษา
การบินรอบโลก

อะมีเลีย แอร์ฮาร์ตได้รับเครื่องบิน "ลอกฮีด แอล-10อี อีเลกตรา" สนับสนุนโดยมหาวิทยาลัยเปอร์ดิวเมือเดือนกรกฎาคม พ.ศ. 2479 และได้เริ่มวางแผนการบินรอบโลก แม้จะไม่ใช่เป็นคนแรกแต่ก็เป็นการบินรอบโลกที่มีระยะทางไกลที่สุด (47,000 กิโลเมตร) โดยบินตามเส้นศูนย์สูตร แม้เครื่องอีเล็กตราจะได้ชื่อเป็น "ห้องทดลองบินได้" แต่การเตรียมทางด้านวิทยาศาสตร์กลับน้อยมาก ส่วนใหญ่เตรียมตามแนวของหนังสือเล่มต่อไปของอะมีเลีย "เฟรด นูแนน" แห่งลอสแอนเจลิส ได้รับเลือกเป็นต้นหนเนื่องจากมีประสบการณ์สูง และนูแนนเองรับงานก็เนื่องจากมีแผนที่จะตั้งโรงเรียนต้นหนการบินในฟลอริดา
ในวันเซนต์แพตริก พ.ศ. 2480 ทั้งสองได้ออกบินขาแรกจากโอกแลนด์ แคลิฟอร์เนียไปโฮโนลูลูและเริ่มบินต่อใน 3 วันต่อมาแต่ก็เกิดความเสียหายหนักควงบนพื้นเนื่องจากยางระเบิดขณะบินขึ้นทำให้ต้องส่งเครื่องกลับไปซ่อมแคลิฟอร์เนียและยกเลิกการเดินทาง เมื่อซ่อมเสร็จจึงเริ่มเดินทางใหม่เมื่อวันที่ 1 มิถุนายน ในครั้งนี้เปลี่ยนเป็นการบินไปทางตะวันออกโดยเริ่มต้นที่ไมอามี หลังลงจอดหลายแห่งตามทางในอเมริกาใต้ อัฟริกาและเอเซียตะวันออกเฉียงใต้ ทั้งสองก็ได้มาถึงเมือง "แล" (Lae) นิวกินีเมื่อวันที่ 29 มิถุนายน
การเดินทางได้ผ่านมาแล้วรวม 35,000 กิโลเมตร ยังคงเหลืออีก 11,000 กิโลเมตรซึ่งเป็นการบินเหนือมหาสมุทรแปซิฟิก และในเวลา 24.00 น.ตามเวลากรีนิช ทั้งสองได้บินขึ้นจากเมืองแลเพื่อตรงไปยังเกาะฮาวแลนด์ที่เป็นแผ่นดินราบยาว 2 กิโลเมตร กว้าง 500 เมตร สูง 3 เมตรจากระดับน้ำ อยู่ห่าง 4,113 กิโลเมตรไปทางตะวันออก
จากการรายงานตำแหน่งครั้งสุดท้ายของอะมีเลียแจ้งว่าอยู่เหนือเกาะนูกุมานู อยู่ห่างจากต้นทางประมาณ 1,300 กิโลเมตร เรือยามฝั่งชื่อ ไอทัสกา ได้รับหน้าที่ติดต่อวิทยุและควบคุมการบินลงเมื่อเครื่องบินของอะมีเลียเข้าถึงระยะติดต่อได้ แต่จากการติดต่อด้วยวิทยุมีปัญหาสับสนการนำทางโดยวิทยุจึงไม่บรรลุผล ในขณะนั้นก็ปรากฏว่ามีเมฆมากกระจายตัวทอดเงาลงบนทะเลดูคล้ายเกาะมากมายไปหมด แม้การติดต่อด้วยคำพูดของอะมีเลียกับเรือยามฝั่งที่บ่งบอกว่าได้มาถึงที่หมายแล้วและรู้ว่าพลาดเป้าไป 9 ไมล์ทะเล ก็ไม่ปรากฏตัวเครื่องบินให้เห็น การติดต่อได้ต่อเนื่องกระท่อนกระแท่นอยู่หลายชั่วโมงสัญญานจึงขาดหายไป มีผู้ได้รับสัญญาณของอีเลกตราที่หายไปได้รอบๆ แปซิฟิก
สหรัฐฯ ได้ใช้เงินถึง 4 ล้านเหรียญในการค้นหาอะมีเลียทั้งทางน้ำและทางอากาศ เป็นการค้นหาที่มีราคาแพงที่สุดในประวัติศาสตร์แห่งยุคนั้น จนกระทั่งใน พ.ศ. 2483 จึงได้พบโครงกระดูกส่วนหนึ่งของสตรีผิวขาวซึ่งมีลักษณะตรงกับอะมีเลีย บนเกาะนิคุมาโรโร ซึ่งอยู่ห่างจากเกาะฮาวแลนด์ไปทางทิศตะวันออกเฉียงใต้ไปประมาณ 300 ไมล์ รวมทั้งพบรองเท้าสตรี กับเครื่องวัดระยะทางหาเส้นรุ้งและเส้นแวงซึ่งมีหมายเลขตรงกับที่นูแนนใช้ในบริเวณใกล้กับที่พบโครงกระดูกด้วย
ดูเพิ่ม

สวนอะมีเลีย แอร์ฮาร์ต สวนสาธารณะในฟลอริดา
ท่าอากาศยาน Opa Locka
แหล่งข้อมูลอื่น

(อังกฤษ) Biography and Sound Clips เก็บถาวร 2008-09-05 ที่ เวย์แบ็กแมชชีน
(อังกฤษ) The Earhart Project เก็บถาวร 2008-01-15 ที่ เวย์แบ็กแมชชีน from The International Group for Historic Aircraft Recovery. Includes a summary of the Nikumaroro landing hypothesis and a video showing Earhart's Lockheed taking off from Lae
(อังกฤษ) Amelia Earhart Birthplace Museum
(อังกฤษ) Amelia Earhart Collection of Papers, Memorabilia and Artifacts
(อังกฤษ) Amelia Earhart Museum
(อังกฤษ) Where is Amelia Earhart? Three Theories
เครื่องบินลอกฮีด เวกา 5 บี บินโดยอะมีเลีย แอร์ฮาร์ต จัดแสดงไว้ที่พิพิธภัณฑ์อากาศยานและอวกาศแห่งชาติ สหรัฐอเมริกา
ตำบลนาวง

| ตำบลนาวง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Wong
ประเทศ: ไทย
จังหวัด: ตรัง
อำเภอ: ห้วยยอด
ประชากร (2542)
 • ทั้งหมด: 4,937 คน
รหัสไปรษณีย์ : 92210
รหัสภูมิศาสตร์: 920616
 ส่วนหนึ่งของสารานุกรมประเทศไทย
ตำบลนาวง เป็นตำบลหนึ่งในจังหวัดตรัง เดิมเคยเป็นทุ่งนาที่ใช้เป็นสถานที่ฌาปนสถานเรียกว่า เปรวโคกแซะ ต่อมามีคณะกลุ่มบริษัทวัดมาจัดตั้งเป็นสำนักสงฆ์ขึ้นมาเรียกว่า วัดนาวง ต่อมารัชกาลที่ 5 ได้ทรงยกฐานะระดับหมู่บ้านเป็นระดับตำบลมีชื่อว่า ตำบลนาปยา หลังจากนั้นทางราชการก็จัดรวมพื้นที่ของตำบลนาวงรวมกับตำบลบางกุ้งเพื่อให้จัดระบบการปกครองได้ง่ายขึ้น แต่เมื่อมีประชากรเพิ่มมากขึ้นการปกครองก็ไม่สะดวกจึงได้จัดแยกสองตำบลนี้ออกจากกันอีกครั้ง มีหลักฐานทางประวัติศาสตร์อ้างอิงว่าพื้นที่นี้เคยเป็นชุมชนที่เก่าแก่ของจังหวัดตรัง โดยมีการพบโบราณสถานและโบราณวัตถุที่เขาปินะ ในปัจจุบันตำบลนาวงมีความเจริญรุ่งเรืองมากอันเนื่องมาจากสถานที่ท่องเที่ยวที่สำคัญ การจารจรสี่ช่องทางจารจรที่สะดวกโดยมีถนนเพชรเกษมตัดผ่าน
ตำบลนาวงในสมัยยังปกครองด้วยสุขาภิบาลนาวงนั้น เคยได้รับการเสนอให้เป็นอำเภอนาวง เพราะในสมัยนั้นการปกครองยังเข้าไม่ทั่วถึง แต่ในปัจจุบันได้มีการจัดตั้งอำเภอขึ้นมาแทนโดยชื่อว่าอำเภอห้วยยอด
ภูมิศาสตร์

ตำบลนาวงเป็นตำบลหนึ่งของอำเภอห้วยยอด มีอาณาเขตติดต่อดังต่อไปนี้
ทิศเหนือ ติดต่อกับ ตำบลบางดี (อำเภอห้วยยอด)
ทิศใต้ ติดต่อกับ ตำบลท่าสะบ้า และ ตำบลเขาวิเศษ (อำเภอวังวิเศษ)
ทิศตะวันออก ติดต่อกับ แม่น้ำตรัง และ ตำบลเขากอบ (อำเภอห้วยยอด)
ทิศตะวันตก ติดต่อกับ ตำบลเขาวิเศษ (อำเภอวังวิเศษ) และ ตำบลบางกุ้ง (อำเภอห้วยยอด)
ภูมิศาสตร์ > ภูมิประเทศ

ภูมิประเทศส่วนใหญ่เป็นที่ราบลุ่ม มีแหล่งน้ำที่สำคัญคือ คลองบางกุ้ง และ แม่น้ำตรัง
ภูมิศาสตร์ > ภูมิอากาศ

พื้นที่ของตำบลนาวงได้รับอิทธิพลลมมรสุมตะวันตกเฉียงใต้และลมมรสุมตะวันออกเฉียงเหนือ โดยฝนจะเริ่มตกประมาณเดือนพฤษภาคมจนถึงเดือนธันวาคม ซึ่งจะเป็นการเข้าสู่ฤดูฝน และ ในช่วงเดือนกุมภาพันธ์ เดือนมิถุนายน เป็นการเข้าสู่ฤดูร้อน
การแบ่งเขตการปกครอง

ตำบลนาวงประกอบด้วย 11 หมู่บ้าน ดังต่อไปนี้
หมู่ที่ 1 บ้านหนองหมอ
หมู่ที่ 2 บ้านไสบ่อ
หมู่ที่ 3 บ้านหนองยาฝ้าย
หมู่ที่ 4 บ้านหัวควน
หมู่ที่ 5 บ้านท้ายทุ่ง
หมู่ที่ 6 บ้านป่ากอ
หมู่ที่ 7 บ้านเขาปินะ
หมู่ที่ 8 บ้านหนองเนียงแตก
หมู่ที่ 9 บ้านสะพานนาคบุตร
หมู่ที่ 10 บ้านควนขี้เสียด
หมู่ที่ 11 บ้านหนองหนักทอง
หมายเหตุ หมู่ที่ 1, 2, 5, 6, 8, 10 และ 11 อยู่ในการบริหารขององค์การบริหารส่วนตำบลนาวงหมู่ที่ 3, 4, 7 และ 9 อยู่ในการบริหารของเทศบาลตำบลนาวง
ประชากร

ประชากรในตำบลนาวงมี 1,246 ครัวเรือน และ มีจำนวนประชากร 4,937 คน
เศรษฐกิจ

ประชากรส่วนใหญ่ประกอบอาชีพเกี่ยวกับการทำเกษตร เช่น สวนยางพารา สวนปาล์ม ทำนา ปลูกผักผลไม้ ฯลฯ และยังมีประชากรบางส่วนประกอบอาชีพค้าขายหรือรับจ้างทั่วไป เช่น ขายอาหาร ขายสินค้าวัสดุก่อสร้าง ขายสินค้าของชำ ขายสินค้าหนึ่งตำบลหนึ่งผลิตภัณฑ์ (ผ้าทอไสบ่อ) และทำธุรกิจส่วนตัว
ธนาคาร

ธนาคารเพื่อการเกษตรและสหกรณ์การเกษตร สาขา นาวง
สถานที่ท่องเที่ยวที่น่าสนใจ > ธรรมชาติ > ถ้ำเขาปินะ

ภายในเป็นถ้ำที่มีวัดตั้งอยู่ สามารถเข้าไปทาง สามแยกเขาปินะ ซึ่งมีป้ายบอกทางอยู่ และยังเป็นสถานที่ค้นพบหลักฐานทางประวัติศาสตร์ที่น่าสนใจ
สถานที่ท่องเที่ยวที่น่าสนใจ > ธรรมชาติ > สวนสาธารณะเขาโพธิ์โทน

มีลักษณะเป็นสระน้ำล้อมรอบภูเขาเป็นสถานที่ที่ใช้ออกกำลังกาย หรือ เป็นสถานที่พักผ่อนหย่อนใจ
สถานที่ท่องเที่ยวที่น่าสนใจ > ธรรมชาติ > ทะเลสองห้อง

เป็นแอ่งน้ำธรรมชาติ กว้างใหญ่คล้ายทะเลสาบ มีเนินเขาล้อมรอบ ตอนกลางมีเนินเขายื่นออกมา อยู่ไม่ไกลจากตำบลนาวงมากนัก โดยสามารถไปเยื่อมชมความงามได้ มีทางเข้าอยู่ตรงบริเวณสี่แยกต้นโพธิ์
สถานที่ท่องเที่ยวที่น่าสนใจ > ตลาดนัด > ตลาดนัดนาวง

ตลาดนัดนาวงเป็นตลาดที่ขายทั้งอาหารสด/อาหารคาว โดยจะเปิดในช่วงวัน อาทิตย์ - อังคาร - ศุกร์ โดยเฉพาะในวันศุกร์ตลาดจะเต็มไปด้วยผู้คนที่คับคั่ง และ ยังเปิดตลาดในตอนเช้ามืด
สถานที่ท่องเที่ยวที่น่าสนใจ > ตลาดนัด > ตลาดนัดต้นโพธิ์

ตลาดนัดต้นโพธิ์เป็นตลาดนัดอีกแห่หนึ่งในตำบลนาวง ขายทั้งอาหารสด/อาหารคาว โดยจะเปิดในช่วงวัน จันทร์ - พุธ - พฤหัสบดี - เสาร์ เป็นตลาดที่มีผู้คนไปจับจ่ายซื้อของจำนวนมากที่สุดของตำบลอันเนื่องมาจากตลาดได้มีการปรับพื้นทำให้ตลาดมีเนื้อที่มากขึ้น
สถานที่ท่องเที่ยวที่น่าสนใจ > วัด > วัดนาวง

เป็นวัดที่มีผู้คนในชุมชนมาปฏิบัติพิธีกรรมทางศาสนาเป็นประจำ เป็นวัดอยู่ใกล้ชุมชนมากที่สุด ด้านหลังของวัดติดกับ โรงเรียนวัดนาวง
สถานที่ท่องเที่ยวที่น่าสนใจ > วัด > วัดหูแกง

เป็นวัดที่อยู่ริมเขา เป็นแหล่งปฏิบัติธรรมที่มีผู้คนไปจำนวนมาก เนื่องจากรอบๆวัดมีอากาศเย็น ร่มรื่น และกำลังได้รับความสนใจอยู่ไม่น้อย
สถานที่ท่องเที่ยวที่น่าสนใจ > วัด > วัดเขาปินะ

เป็นวัดที่อยู่บริเวณเดียวกับถ้ำเขาปินะ เป็นวัดหนึ่งที่มีการค้นพบโบราณสถานที่สำคัญ
สถานที่ท่องเที่ยวที่น่าสนใจ > วัด > วัดสวน

อยู่ไม่ไกลจากตัวชุมชนมากนัก ในปัจจุบันวัดสวนได้มีการพัฒนาจนเป็นวัดที่สำคัญอีกแห่งหนึ่งในชุมชน
สถานที่ท่องเที่ยวที่น่าสนใจ > วัด > วัดไตรสามัคคี

ตั้งอยู่ในชุมชนต้นโพธิ์ สามารถเข้าไปสักการะพระพุทธรูปที่อยู่ในวัดได้ และ ยังมีโรงเรียนวัดไตรสามัคคีที่ตั้งอยู่ใกล้เคียง
แหล่งข้อมูลอื่น

http://www.nawongcity.com เก็บถาวร 2011-02-07 ที่ เวย์แบ็กแมชชีน
http://www.navong.go.th/index1.htm%5Bลิงก์เสีย%5D
http://www.trang.go.th/tam_nawong.htm เก็บถาวร 2012-03-14 ที่ เวย์แบ็กแมชชีน
http://stat.dopa.go.th/xstat/p4292_03.html
ความสัมพันธ์เซอร์เบีย–ซีเรีย

| --- | --- |


 เซอร์เบีย:  ซีเรีย
ประเทศเซอร์เบียและซีเรียคงความสัมพันธ์ทางการทูตที่สถาปนาระหว่างซีเรียกับสหพันธ์สาธารณรัฐสังคมนิยมยูโกสลาเวียใน ค.ศ. 1946
ประวัติ

ความสัมพันธ์ทางการทูตกับซีเรียสถาปนาขึ้นใน ค.ศ. 1946[ต้องการอ้างอิง]
ใน ค.ศ. 2008 ซีเรียสมัยพรรคบะอษ์ไม่รับรองการประกาศเอกราชฝ่ายเดียวของคอซอวอ วุก เยเรมิช รัฐมนตรีว่าการกระทรวงการต่างประเทศ เดินทางเยือนสาธารณรัฐอาหรับซีเรียใน ค.ศ. 2009 และพบกับวะลีด อัลมุอัลลิม เมื่อวันที่ 13 พฤษภาคม ค.ศ. 2009 Majed Shadoud เอกอัครราชทูตซีเรียประจำเซอร์เบีย รายงานว่าประธานาธิบดีซีเรีย บัชชาร อัลอะซัด บอกกับวุก เยเรมิช รัฐมนตรีต่างประเทศเซอร์เบียว่า ประเทศของเขายังคงคัดค้านการรับรองเอกราชของคอซอวอ Shadoud อ้างคำพูดของอัลอะซัดว่า "ซีเรียเรียกร้องให้แก้ปัญหาทางการเมืองสำหรับสถานการณ์ในบอลข่านและตะวันออกกลาง และคัดค้านการแบ่งแยกใด ๆ ในทั้งสองภูมิภาค ไม่ว่าจะด้วยเหตุผลทางศาสนา ชาติพันธุ์ หรือชาตินิยมก็ตาม"  ซีเรียสมัยพรรคบะอษ์ลงคะแนนไม่เห็นด้วยกับการที่คอซอวอเข้าร่วมยูเนสโกใน ค.ศ. 2015
ซีเรียเป็นสมาชิกขบวนการไม่ฝักใฝ่ฝ่ายใด ส่วนเซอร์เบียเป็นผู้สังเกตการณ์
พลเมืองซีเรียในเซอร์เบีย

ใน ค.ศ. 2023 ชาวซีเรีย 36,360 คนได้รับการลงทะเบียนในประเทศเซอร์เบีย
พลเมืองเซอร์เบียในซีเรีย

ชาวเซิร์บที่อาศัยอยู่ในซีเรียส่วนใหญ่เป็นผู้หญิงที่แต่งงานกับชาวซีเรีย และกระทรวงต่างประเทศของเซอร์เบียระบุว่ามีผู้หญิงเหล่านี้มากถึงหลายร้อยคน การแต่งงานบางส่วนเป็นมรดกตกทอดจากความสัมพันธ์ทางการเมืองและเศรษฐกิจอันแน่นแฟ้นที่เกิดขึ้นในยุคคอมมิวนิสต์ระหว่างโลกอาหรับและประเทศคอมมิวนิสต์ เช่น ยูโกสลาเวีย
คณะผู้แทนทางการทูตประจำ

เซอร์เบียมีสถานทูตที่ดามัสกัส
ซีเรียมีสถานทูตที่เบลเกรด
ดูเพิ่ม

ความสัมพันธ์ระหว่างประเทศของประเทศเซอร์เบีย
ความสัมพันธ์ระหว่างประเทศของประเทศซีเรีย
ยูโกสลาเวียกับขบวนการไม่ฝักใฝ่ฝ่ายใด
แหล่งข้อมูลอื่น

Serbian Ministry of Foreign Affairs about relations with Syria
Embassy of Serbia in Syria
Embassy of Syria in Serbia
↑  "Syrian Refugees in Serbia" (PDF).
ภาษาลัก

| ภาษาลัก |
| --- | --- |
лакку маз  lakku maz لاکّو ماز
ออกเสียง: [lakːu maz]
ประเทศที่มีการพูด: คอเคซัสเหนือ
ภูมิภาค: สาธารณรัฐดาเกสถานแถบภูเขา
ชาติพันธุ์: ชาวลัก
จำนวนผู้พูด: 152,050  (2010 census)
ตระกูลภาษา: คอเคซัสตะวันออกเฉียงเหนือ  ภาษาลัก
ระบบการเขียน: ซิริลลิก (ชุดตัวอักษรลัก) ละติน (อดีต) อาหรับ (อดีต)
สถานภาพทางการ
ภาษาทางการ:  รัสเซีย  สาธารณรัฐดาเกสถาน 
รหัสภาษา
ISO 639-3: lbe
  ลัก
แผนที่ชุดภาษาใกล้สูญของโลกของยูเนสโกจัดให้ภาษาลักเป็นภาษาที่มีความเสี่ยง
ภาษาลัก (лакку маз, [lakːu maz]) เป็นภาษากลุ่มคอเคซัสตะวันออกเฉียงเหนือที่เป็นภาษาพูดของชาวลักจากสาธารณรัฐปกครองตนเองดาเกสถานที่อยู่ในประเทศรัสเซีย มีผู้พูดประมาณ 157,000 คน
ประวัติ

ใน ค.ศ. 1864 P. K. Uslar นักชาติพันธุ์วิทยาและนักภาษาศาสตร์ชาวรัสเซีย เขียนว่า: "ไวยากรณ์ Kazikumukh หรือที่ผมเรียกสั้น ๆ ในภาษาแม่ว่า ไวยากรณ์ลัก, Lakku maz, ภาษาลัก เสร็จเรียบร้อยแล้ว"
ตลอดหลายศตวรรษที่ผ่านมา ภาษาลักใช้คำยืมจากภาษาอาหรับ ตุรกี, เปอร์เซีย และรัสเซียหลายคำ นับตั้งแต่ดาเกสถานกลายเป็นส่วนหนึ่งของสหภาพโซเวียตและภายหลังคือรัสเซีย มีคำยืมจำนวนมากที่มาจากภาษารัสเซีย โดยเฉพาะศัพท์ทางการเมืองและเทคนิค มีหนังสือพิมพ์และและสถานีวิทยุกระจายเสียงในภาษาลักอยู่
ระบบการเขียน

ภาษาลักเคยเขียนด้วยอักษรอาหรับจนกระทั่ง ค.ศ. 1928 ต่อมาได้เปลี่ยนมาใช้อักษรละตินเป็นเวลาประมาณ 10 ปี และ และใช้อักษรซีริลลิกในการเขียนนับตั้งแต่ ค.ศ. 1938
ชุดตัวอักษรลักในอักษรซีริลลิกเดิมมี 48 ตัวอักษร ภายหลังเพิ่มเป็น 54 ตัวอักษรด้วยอักษรคู่ "тт", "пп", "чч", "хьхь", เป็นตัน:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| А а | Аь аь | Б б | В в | Г г | Гъ гъ | Гь гь | Д д |
| Е е | Ё ё | Ж ж | З з | И и | Й й | К к | Къ къ |
| Кь кь | Кӏ кӏ | Л л | М м | Н н | О о | Оь оь | П п |
| Пп пп | Пӏ пӏ | Р р | С с | Т т | Тӏ тӏ | У у | Ф ф |
| Х х | Хъ хъ | Хь хь | Хӏ хӏ | Ц ц | Цӏ цӏ | Ч ч | Чӏ чӏ |
| Ш ш | Щ щ | Ъ ъ | Ы ы | Ь ь | Э э | Ю ю | Я я |
ระบบการเขียน > ตารางเปรียบเทียบอักษร

รวบรวมจาก
แหล่งข้อมูลอื่น

Lak Grammar by Wolfgang Schulze
Transliteration of Lak
Lak House – Lak culture and society site
Lak words
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ 
หน้าปกหนังสือเรียนไวยากรณ์ลักเรื่อง "Лакскiй языкъ" หรือ ภาษาลัก รวบรวมโดย P. K. Uslar ใน ค.ศ. 1890
"Лакская азбука" หรือ ชุกตัวอักษรลัก หลายคนเรียกภาษานี้เป็น "Bak Tak" จาหหนังสือไวยากรณ์ลักของ Peter Uslar
พระวรสารนักบุญลูกาและกิจการของอัครทูตในภาษาลัก, ค.ศ. 2019
ชุดตัวอักษรลักในอักษรละตินที่เลิกใช้งานแล้ว
สโมสรฟุตบอลแมนเชสเตอร์ยูไนเต็ด

สโมสรฟุตบอลแมนเชสเตอร์ยูไนเต็ด (อังกฤษ: Manchester United Football Club) เป็นสโมสรฟุตบอลตั้งอยู่ที่เขตโอลด์แทรฟฟอร์ดในเกรเทอร์แมนเชสเตอร์ ประเทศอังกฤษ ปัจจุบันแข่งขันในพรีเมียร์ลีกซึ่งเป็นลีกสูงสุดของฟุตบอลอังกฤษ สโมสรมีฉายา "ปีศาจแดง" ก่อตั้งในชื่อสโมสรฟุตบอลนิวตันฮีตแอลวายอาร์ใน ค.ศ. 1878 ต่อมาเปลี่ยนชื่อเป็นแมนเชสเตอร์ยูไนเต็ดใน ค.ศ. 1902 และย้ายไปเล่นที่สนามเหย้าปัจจุบันอย่างโอลด์แทรฟฟอร์ดใน ค.ศ. 1910
สำหรับการแข่งขันภายในประเทศ แมนเชสเตอร์ยูไนเต็ดชนะเลิศลีกสูงสุด 20 สมัย ซึ่งเป็นสถิติสูงสุด, เอฟเอคัพ 13 สมัย, ลีกคัพ 6 สมัย และเอฟเอคอมมิวนิตีชีลด์ 21 สมัย ซึ่งก็เป็นสถิติสูงสุดเช่นกัน ในการแข่งขันระดับนานาชาติ ยูไนเต็ดชนะเลิศยูโรเปียนคัพ/ยูฟ่าแชมเปียนส์ลีก 3 สมัย และยูฟ่ายูโรปาลีก, ยูฟ่าคัพวินเนอร์สคัพ, ยูฟ่าซูเปอร์คัพ, ฟุตบอลชิงแชมป์สโมสรยุโรปและอเมริกาใต้ และฟุตบอลชิงแชมป์สโมสรโลกรายการละ 1 สมัย โดยในฤดูกาล 1998–99 สโมสรกลายเป็นทีมแรกในประวัติศาสตร์ฟุตบอลอังกฤษที่คว้าทริปเปิลแชมป์ระดับทวีปยุโรป และในฤดูกาล 2016–17 หลังจากที่ชนะเลิศยูฟ่ายูโรปาลีก พวกเขากลายเป็นหนึ่งในห้าสโมสรที่ชนะเลิศการแข่งขันรายการหลักของยูฟ่าครบทั้งสามรายการ (ยูฟ่าแชมเปียนส์ลีก, ยูฟ่ายูโรปาลีก และยูฟ่าคัพวินเนอร์สคัพ)
แมตต์ บัสบีผู้ซึ่งได้รับการแต่งตั้งเป็นผู้จัดการทีมใน ค.ศ. 1945 สร้างทีมด้วยค่าเฉลี่ยอายุของผู้เล่นในทีมชุดใหญ่เพียง 22 ปี ซึ่งในยุคนั้นได้รับการขนานนามว่าบัสบีเบบส์ บัสบีพาสโมสรชนะเลิศลีกสูงสุดสามสมัยในทศวรรษ 1950 และยังเป็นสโมสรแรกของอังกฤษที่ร่วมแข่งขันฟุตบอลยูโรเปียนคัพ ภัยพิบัติทางอากาศมิวนิกเมื่อ ค.ศ. 1958 คร่าชีวิตผู้เล่นแปดคน อย่างไรก็ตาม บัสบีสร้างทีมขึ้นมาใหม่ด้วยผู้เล่นชื่อดังอย่าง จอร์จ เบสต์, เดนิส ลอว์ และ บ็อบบี ชาร์ลตัน ซึ่งเป็นที่รู้จักในชื่อสามประสานศักดิ์สิทธิ์ พวกเขาชนะเลิศลีกสูงสุดอีกสองสมัยก่อนที่ใน ค.ศ. 1968 แมนเชสเตอร์ยูไนเต็ดจะกลายเป็นสโมสรแรกของอังกฤษที่ชนะเลิศยูโรเปียนคัพ ภายหลังการอำลาทีมของบัสบี สโมสรไม่สามารถประสบความสำเร็จได้อย่างยั่งยืนจนกระทั่งการมาถึงของอเล็กซ์ เฟอร์กูสัน ซึ่งพาทีมชนะเลิศถ้วยรางวัล 38 ใบในฐานะผู้จัดการทีม ซึ่งรวมพรีเมียร์ลีก 13 สมัย, เอฟเอคัพ 5 สมัย และยูฟ่าแชมเปียนส์ลีก 2 สมัยในระหว่าง ค.ศ. 1986 ถึง 2013 ซึ่งเป็นปีที่เขาประกาศเกษียณตัวเอง
แมนเชสเตอร์ยูไนเต็ดเป็นหนึ่งในสโมสรฟุตบอลที่มีผู้สนับสนุนมากที่สุดแห่งหนึ่งของโลก และมีสโมสรคู่ปรับคือ ลิเวอร์พูล, แมนเชสเตอร์ซิตี, อาร์เซนอล และลีดส์ยูไนเต็ด แมนเชสเตอร์ยูไนเต็ดเป็นสโมสรฟุตบอลที่มีรายได้สูงที่สุดในโลกในฤดูกาล 2016–17 ด้วยรายได้ต่อปีเป็นจำนวน 676.3 ล้านยูโร และเป็นสโมสรที่มีมูลค่าสูงเป็นอันดับที่สามของโลกใน ค.ศ. 2019 เป็นมูลค่า 3.15 พันล้านปอนด์ (3.81 พันล้านดอลลาร์สหรัฐ) ณ ค.ศ. 2015 สโมสรเป็นเครื่องหมายการค้าฟุตบอลที่มีมูลค่าสูงที่สุดในโลก คาดว่ามีมูลค่า 1.2 พันล้านดอลลาร์สหรัฐ หลังจากที่ได้มีการซื้อขายหุ้นในตลาดหลักทรัพย์ลอนดอนเมื่อ ค.ศ. 1991 สโมสรได้กลับมาเป็นบริษัทเอกชนจากการที่มัลคอม เกลเซอร์ซื้อกิจการเมื่อ ค.ศ. 2005 ด้วยมูลค่าเกือบ 800 ล้านปอนด์ ซึ่งเงินที่ถูกกู้กว่า 500 ล้านปอนด์นี้กลายเป็นหนี้ของสโมสร และตั้งแต่ ค.ศ. 2012 หุ้นบางส่วนของสโมสรถูกเสนอขายในตลาดหลักทรัพย์นิวยอร์ก แม้ว่าตระกูลเกลเซอร์จะยังคงมีบทบาทเป็นเจ้าของและควบคุมสโมสร